Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 20. 1. 2018

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Správa OLH o ťažbových a pestevných prácach
4. Príprava zhromaždenia
5. Žiadosti, diskusia, predloženie nových návrhov
6. Návrh na uznesenie
7. Záver

Zasadnutie výboru viedol Ján Karas, Privítal prítomných, konštatoval, že zasadnutie výboru je uznášaniaschopné.

1. Návrh programu, určenie zapisovateľa.

Ján Karas oboznámil členov výboru s programom a určil za zapisovateľku Annu Brukovú. Program zasadnutia bol bez pripomienok schválený.

1. Kontrola uznesení.

Predseda výboru konštatoval, že uznesenia prijaté na zasadnutí výboru dňa 16.12.2017 boli splnené.

1. Správa OLH o ťažbových a pestevných prácach.

Správu podal p. Michal Chomist , nový OLH. Pripomenul, že sa zatiaľ oboznamuje s jednotlivými porastmi v urbáre. Zameral sa na vyznačovanie prebierok v Havrane, vyznačil už dva porasty. Hovoril, že v  tomto roku je naplánovaná ťažba v Dierovej. Zalesňovanie bude v Havrane na rúbaniskách, kde sa ťažilo minulý rok. Je potrebné zakúpiť 4650 ks sadeníc. Na pestevné práce je potrebné vyčleniť 5000 €. Hovoril, že prebierky by mohli vykonať aj lesní robotníci z Ľubochne, avšak po vzájomnej dohode. Alojz Gašper pripomenul, že časť prebierok by sa dalo urobiť aj samovýrobou.

1. Príprava zhromaždenia.

Ján Karas oboznámil prítomných s organizáciou zhromaždenia.

Termín: 4.3.2018 , zapisovateľka Margita Tatárová, členovia mandátovej komisie Bc. Peter Straka, Anna Bruková a Alojz Gašper. Návrhovú komisiu zostaví Mgr. Miroslav Turčina a overovatelia sa určia na zhromaždení.

1. Žiadosti, diskusia, predloženie nových návrhov

PUS predniesol návrh rozpočtu . Prítomných informoval o jednotlivých položkách príjmovej aj výdajovej časti. Viliam Čieško sa zastavil pri položke vrátenie výpožičky . PUS mu vysvetlil , že ide vlastne o nevykonanú ťažbu z predchádzajúceho roka a tiež údaj nie je úplne presný keďže podklady sa ešte spracovávajú. Každý člen výboru dostal návrh rozpočtu písomne. Do budúceho zasadnutia sa každý môže vyjadriť k návrhu, prípadne podať nové návrhy alebo pripomienky. Vendelín Chovanec sa znovu vrátil k cene dreva , pýtal si nový kontakt na p. Tatárovú, aby si dohodli stretnutie. Michal Chomist sa vyjadril, že OLH vyznačuje a dáva súhlas na ťažbu. Alojz Gašper navrhol spoločnú obhliadku urbáru s OLH, tak by mu pomohli sa zorientovať v teréne. PUS hovoril, že  ťažby sa postupne krátia. A za rok, dva by mohli mať primeranú výšku k počtu žijúcich vlastníkov v prípade zachovania si tohto trendu. Ďalej informoval, že bola položená podlaha v kancelárii v KCR. Informoval prítomných , že zmluva na eurofondy je podpísaná. K zmluve je potrebné doložiť výpis z registra trestov členov výboru, preto ich požiadal, aby výpisy doložili čo najskôr, ďalej informoval , že sa má uskutočniť stretnutie s projektovou manažérkou . Alojz Gašper sa znovu vrátil k zakúpeniu traktora. Poukázal na to, že vlastný traktor uľahčí prácu a sebestačnosť pri manipulácii s drevom a netreba platiť externé firmy. PUS informoval prítomných , že ponuka od predajcu na zakúpenie traktora platí, ale treba dať zálohu 10% z ceny tj.6552 € , aby nám ho zálohovali v pôvodnej cene. Na tento úkon potrebujeme zmluvu o budúcej zmluve. Žiadosti: Ing. Peter Straka podal žiadosť na sponzorský príspevok na kultúrne podujatie. Žiadosť bola bezpredmetná , nakoľko bola podaná po termíne. V  budúcnosti sa však táto žiadosť finančne zohľadní. Ďalej podal žiadosť o zakúpenie menovky na dvere novej kancelárie. Obecný úrad Stankovany podal žiadosť na cenu do tomboly. Členovia výboru odsúhlasili 5prm paliva a klát. Ing. Peter Straka si podal žiadosť na spracovanie úžitkového dreva, ktoré sa nachádza v Korbelke. Ide o dva vývrate a  suchú borovicu. Výbor sa bude žiadosťou zaoberať až po obhliadke v poraste. Ján Karas stručne informoval o možnostiach novovzniknutého Lúčneho spoločenstva.

1. Návrh na uznesenie

Predseda výboru podal návrh na uznesenie.

1. Záver

Zasadnutie ukončil predseda výboru, poďakoval prítomným za účasť.

V Stankovanoch 20. 1. 2018

 Zapísala Anna Bruková

Overovatelia: .................................

 .................................

U z n e s e n i e

prijaté na zasadnutí výboru PS Urbár Stankovany

dňa 20. 1. 2018

Uznesenie č. 1 k bodu 1

Výbor PS súhlasí s programom a s menovaním zapisovateľky.

Uznesenie č. 2 k bodu 2

Predseda PUS konštatoval, že uznesenia zo zasadnutia výboru zo dňa 16. 12. 2017 boli splnené.

Uznesenie č. 3 k bodu 3

Výbor PS berie na vedomie správu OLH o pestevných a ťažbových prácach.

Uznesenie č. 4 k bodu 4

Výbor PS berie na vedomie organizačné zabezpečenie zhromaždenia

Uznesenie č. 5 k bodu 5

Prítomní členovia výboru odsúhlasili zálohovú platbu na traktor.

Viliam Čieško sa zdržal hlasovania.

Výbor PS odsúhlasil cenu do tomboly na Obecný ples 5 prm palivového dreva a klát.

Výbor PS neodsúhlasil žiadosť Ing. Petra Straku o finančný príspevok na kultúrne podujatie, žiadosť bola podaná po termíne.

Výbor PS berie na vedomie žiadosť ohľadne menovky na dvere.

Výbor PS sa žiadosťou Ing. Petra Straku na úžitkové drevo až po obhliadke v teréne.

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici.

V Stankovanoch 20. 1. 2018 Ján Karas

 predseda PS